Tuhandeid Venemaa eestlasi saadeti juba 1930. aastate alguses kulakutena Siberisse. Otseselt rahvuslik terror läks lahti aga 1936. aastast alates,  eestlasi mõisteti surma selliste võõrriikide spioonidena, millest nad ei olnud kuulnudki. Kaebajate peale kaevati aga omakorda. Tollase Leningradi enamliku ajalehe Edasi töötaja Alfred Maurer-Terijõe (1902-1937) tõlkis lehele laekunud laimukirju NKVD-le, kuid langes ka ise "vaenuliku laimu ohvriks".